CELEX: 62019TN0061
Language: fi
Date: 2019-02-03 00:00:00
Title: asia T-61/19: Kanne 3.2.2019 — Drex Technologies v. neuvosto

15.4.2019   
            
            
               FI
            
            
               Euroopan unionin virallinen lehti
            
            
               C 139/64
            
         
      Kanne 3.2.2019 — Drex Technologies v. neuvosto
      (asia T-61/19)
      (2019/C 139/67)
      Oikeudenkäyntikieli: ranska
      
         Asianosaiset
      
      
         Kantaja: Drex Technologies SA (Tortola, Brittiläiset Neitsytsaaret) (edustaja: asianajaja E. Ruchat)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  tutkimaan kantajan kanteen ja hyväksymään sen
               
            
                  —
               
               
                  tämän seurauksena velvoittamaan Euroopan unionin korvaamaan kantajan kärsimän vahingon sen määräisenä kuin unionin yleinen tuomioistuin katsoo kohtuulliseksi
               
            
                  —
               
               
                  toissijaisesti määrää asiantuntijan nimeämisestä kantajan kärsimän vahingon kokonaislaajuuden määrittämiseksi
               
            
                  —
               
               
                  velvoittaa Euroopan unionin neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ensisijaiseen ja yhteen toissijaiseen kanneperusteeseen, jotka koskevat sen kärsimää vahinkoa, josta Euroopan unionin neuvosto on sen mukaan vastuussa.
      Ensisijaisen kanneperusteen mukaan riidanalaiset rajoittavat toimenpiteet, eli Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 28.5.2018 annettu neuvoston päätös (YUTP) 2018/778 ja sen myöhemmät täytäntöönpanotoimet, ovat lainvastaisia. Ensinnäkin niillä laiminlyödään SEUT 296 artiklassa ja Euroopan unionin perusoikeuskirjan 41 artiklassa vahvistettua perusteluvelvollisuutta ja toiseksi niillä loukataan kantajan omaisuuden ja maineen suojaa. Tämä loukkaaminen aiheutti sille välittömästi merkittävää aineetonta ja aineellista vahinkoa, joista ensimmäinen muodostui sen maineen vaarantumisesta ja toinen sopimusten irtisanomisista sekä omaisuuden ja tulojen menetyksistä ja joista sillä oli oikeus saada korvaus.
      Toissijainen kanneperuste puolestaan perustuu Euroopan unionin ankaran vastuun järjestelmän olemassaoloon.